Turvallisuustilanne Irakissa on hyvin huono varsinkin Niniven, Salaheddinin, Anbarin, Kirkukin ja Diyalan lääneissä, joissa käydään taisteluja ääriryhmien ja turvallisuusjoukkojen välillä, UM:n matkustustiedotteessa sanotaan.

- Ulkoasiainministeriö kehottaa välttämään matkustamista Irakiin. Turvallisuustilanne Irakissa on hyvin huono varsinkin Niniven, Salaheddinin, Anbarin, Kirkukin ja Diyalan lääneissä, joissa käydään taisteluja ääriryhmien ja turvallisuusjoukkojen välillä, UM:n matkustustiedotteessa sanotaan.

- Ulkoasiainministeriö kehottaa välttämään matkustamista Irakiin. Turvallisuustilanne Irakissa on hyvin huono varsinkin Niniven, Salaheddinin, Anbarin, Kirkukin ja Diyalan lääneissä, joissa käydään taisteluja ääriryhmien ja turvallisuusjoukkojen välillä, UM:n matkustustiedotteessa sanotaan.

Oppositiopuolue vasemmistoliiton kansanedustaja Li Andersson kritisoi rajusti Maahanmuuttoviraston uutta Irak-linjausta, jonka mukaan Irakin turvallisuustilanne on monin paikoin parantunut. Anderssonin mielestä viraston kannan ja ulkoministeriön matkustustiedotteen välillä on suuri ristiriita.

- Turvapaikanhakijoiden iso määrä ei ole mikään syy muuttaa vaarallisten alueiden turvallisuusluokitusta. Ulkoministeriön 21.10, eli päivää myöhemmin, julkaistussa matkustustiedotteessa kehotetaan välttämään matkustamista Irakiin erittäin huonon turvallisuustilanteen takia. Jos turvapaikkaa koskevia käytäntöjä aletaan muuttamaan poliittisen paineen seurauksena, uhkaa koko ihmisoikeusjärjestelmän perusta murentua, Andersson sanoo tiedotteessaan.

Myös oppositiopuolue vihreiden puheenjohtaja Ville Niinistö on nostanut esiin saman ristiriidan.

Ulkoministeriön matkustustiedotteessa sanotaan näin:

- Ulkoasiainministeriö kehottaa välttämään matkustamista Irakiin. Turvallisuustilanne Irakissa on hyvin huono varsinkin Niniven, Salaheddinin, Anbarin, Kirkukin ja Diyalan lääneissä, joissa käydään taisteluja ääriryhmien ja turvallisuusjoukkojen välillä.

Anderssonin mukaan pakolais- ja siirtolaiskriisi pitäisi ratkaista ”kestävällä ulko- ja ilmastopolitiikalla, kriisinhallinnan- ja kehitysyhteistyön riittävällä rahoituksella, lisäämällä laillisia maahantuloväyliä Eurooppaan sekä panostamalla riittävästi kotoutumiseen”.

Vapaa liikkuvuus -verkosto on aiemmin varoittanut, että paperittomien määrä kasvaa Suomessa uuden Irak-linjauksen myötä.

Maahanmuuttoviraston uuden selvityksen mukaan alueita, joiden turvallisuustilanne on lieventynyt viraston edelliseen arvioon verrattuna, ovat erityisesti Babylonin lääni sekä Kirkukin kaupunki. Kirkukin lääni mainitaan ulkoministeriön matkustustiedotteessa alueena, jossa turvallisuustilanne on erityisen huono.

Maahanmuuttovirasto on perustellut ristiriitaa Twitterissä toteamalla, että ulkoministeriön ohje on suunnattu suomalaisille, kun taas viraston linjaus koskee sitä, voiko irakilainen palata turvallisesti kotimaahansa.